**2-րդ կրթական հարթակ**

**27-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Ծաղիկները» բանաստեղծությունը (էջ 33)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր բանաստեղծությունը:
* Ո՞րն է քո ամենասիրած ծաղիկը:
* Ի՞նչ գիտես թիթեռների մասին:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *թիթեռ, համբուրվել, ուրախ*
* **Բառագիտություն**-Բացատրել հետևյալ բառերի իմաստը․
* *Կրկին – երկրորդ անգամ, ևս մեկ անգամ*
* *Թիթեռ – թևավոր միջատ*
* **Կրկնում ենք ծաղկի մասերը.**
  + Արմատ - Root
  + Ցողուն - Stem
  + Տերև - Leaf
  + Ծաղիկ – Flower (Crown)
  + Սերմ - Seed

***Նոր դաս։***

* **Գրականություն** – «Ի՞նչ նվիրեմ» բանաստեղծությունը (էջ 26)
* **Բառագիտություն** – Թեմատիկ բառերի բացատրություններ
* **Ուղղագրություն** – *քաղցր, թանկագին, գույնզգույն, թուղթ* բառերի ուղղագրություն*,* բառաթելադրություն
* **Քերականություն** – «Ը» հնչյունի մասին
* **Մշակույթ** – **Պատրաստել փոքրիկ նվեր մայրիկների համար**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

**Գրականություն –** «Ի՞նչ նվիրեմ» բանաստեղծությունը (էջ 26)

* Ինչի՞ մասին էր բանաստեղծությունը:
* Պատմիր, թե Նուշիկը ի՞նչ նվիրեց մայրիկին Ապրիլի 7-ի առթիվ:
* Դու ի՞նչ ես պատրաստվում նվիրել քո մայրիկին Մայրիկների տոնի առթիվ:

**Բառագիտություն –** Բացատրել հետևյալ բառերի իմաստը․

* + Թանկագին – բարձր գին ունեցող, հարազատ, սիրելի (փոխաբերական իմաստով)
  + Արժանի – հարմար, համապատասխան
  + Գույնզգույն – շատ գույներով, բազմագույն

**Ուղղագրություն** – Սովորել`*քաղցր, թանկագին, գույնզգույն, թուղթ* բառերի ուղղագրությունը

**Քերականություն** –«Ը» հնչյունի մասին

* **Հիշել,** որ «ը» հնչյունը շատ բառերում լսվում է, բայց չի գրվում: Այդպիսի բառերը վանկերի բաժանելիս` «ը» հնչյունը դուրս է գալիս թաքստոցից և գրվում է: Oրինակ`

նկար – նը-կար սանր – սա-նըր

* Աշակերտները հետևյալ թաքնված «ը» հնչյուն ունեցող բառերը բաժանում են վանկերի`գլուխ, տղա, մկրատ, դպրոց, սրիչ, գրիչ, մանր, շնիկ, նվեր, շրջան, կրակ, վագր, փոքր:

**Մշակույթ –** **Զատիկ**

**Զատիկ** կամ **Հիսուս Քրիստոսի Հարության տոն՝**  քրիստոնյա եկեղեցիների հնագույն և գլխավոր տոներից է։

Հիսուսը սիրում է մեզ բոլորիս: Երբ իմացավ, որ պիտի մահանա, նա հավաքեց իր աշակերտներին, լվաց նրանց ոտքերը ու բաժանեց հաղորդությունը: Նա պատվիրեց իր աշակերտներին, որ հիշեն իրեն ու սիրեն միմյանց:

Ավելի ուշ Հիսուսը գնաց պարտեզ՝ աղոթելու բոլորիս համար: Նա զգաց մեր հիվանդությունների ու մեր մեղքերի ցավը:

Զայրացած ու չար մարդիկ բռնեցին և տարան Հիսուսին: Նրանք չարչարեցին ու սպանեցին Նրան: Խաչի վրա նա մահացավ մեզ համար: Հիսուսի ընկերները նրա մարմինը դրեցին գերեզմանում:

Երեք օր անց նրա ընկերները վերադարձան: Գերեզմանը դատարկ էր: Հրեշտակներն ասացին նրանց. «Հիսուսը հարություն է առել»: Հիսուսը նորից կենդանի էր: Հիսուսի շնորհիվ մենք բոլորս կրկին կապրենք մահից հետո:

Հիսուսը սիրում է ինձ: Ես կարող եմ Զատիկը հատուկ դարձնել՝ հիշելով Հիսուսին: Զատիկին մենք իրար ողջունում ենք, ասելով.

* Քրիստոս հարյավ ի մեռելոց…
* Օրհնյալ է հարությունը Քրիստոսի:

**Հարցեր և առաջադրանքներ**

* Ի՞նչ է խորհրդանշում Զատիկը։
* Ի՞նչպես վարվեց Հիսուսն իր ընկերների հետ և ի՞նչ պատվիրեց նրանց։
* Ինչպե՞ս վարվեցին չար մարդիկ Հիսուսի հետ։
* Ի՞նչ պատահեց Հիսուսի մահից հետո։
* Ինչպե՞ս են մարդիկ իրար ողջունում այդ օրը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և հիշել «Ը» հնչյունի մասին և բերել օրինակներ:
* Վերհիշել Այբուբենը:
* Մասնակցել խմբային աշխատանքներին։